地球嘅質量大約係5.97×1024公斤，即係5970堯克。構成地球嘅化學元素主要有鐵、氧、矽、鎂、硫、鎳、鈣、同埋鋁。淨低嗰1.2%係其他微量元素，例如係鎢、金、汞、氟、硼、氙呀噉。因為地球有質量層化嘅現象，估計構成地核嘅主要化學元素係喺元素當中算比較重嘅鐵，而其他構成地核嘅元素包括咗鎳同埋硫，同埋質量加埋少過1%嘅微量元素。